Мўминнинг меърожи | Azon.uz - Ахборот-таҳлилий портал\nХуросон подшоҳи Абдуллоҳ ибн Тоҳир одил киши эди. Кунлардан бирида миршаблар уч ўғрини тутишди. Волийга келтириш вақтида улардан бири қочишни уддалади.\nШу кунларда ҳиротлик бир темирчи Хуросонга келган эди, миршаблар уни ўғри деб ўйлаб, бошқа ўғрилар қатори волийнинг олдига олиб боришди. Волий уларни зиндонга ташлашни амр қилди. Зиндонга тушган темирчи дарров таҳорат олиб, икки ракат намоз ўқиди-да, дуога қўл очди: “Эй Роббим! Менинг ўғри эмаслигимдан, мазлум эканлигимдан фақатгина ўзинг бохабарсан, айбсиз эканимни бировга исботлашга имконим йўқ, мени бу жойлардан чиқарадиган ягона Зот ўзингсан”, дея дуо қила бошлади.\nУйқуга кетган волий туш курди, тушида тўрт паҳлавон келиб, тахтини парча-парча қилмоқчи бўлганда, уйқудан уйғонди ва таҳорат олиб, икки ракат намоз ўқиди. Яна уйқуга бош қўйган эдики, аввалги ҳолат такрорланди, уйғониб, бировга ноҳақ зулм этганини тушунди. Зиндон қоровулини чақириб:\n– Зиндонда мазлумга ўхшаган бири борми? – деб сўради.\n– Волийим! У ер шундай жойки, ким мазлум, ким золим ажратиб бўлмайди, лекин бугун келганлардан бири фақат намоз ўқиб, дуо қилмоқда.\nВолий темирчини чақиртириб, унга баъзи саволлар бериб, айбсиз эканини, ноҳақ зулм кўрганини англади.\n– Мени кечиргин, билмасдан сенга зулм қилдим, мана бу минг дирҳамни узр сифатида қабул қилгин ва қандай ҳожатинг бўлса тортинмасдан эшигимга келавер, – деди волий.\n– Волийим сизни кечирдим, майли, ҳадиянгизни ҳам қабул қиламан, лекин ишим тушганда сизнинг олдингизга келишни қабул қила олмайман.\n– Менинг каби бир қулининг гапини қилиб, бир волийнинг хатосини билдирган Зотни қўйиб, сизнинг эшигингизга юзлансам, мендек бир қулга ярашадими? Роббим мени намозларим ва дуоларим билан қанча балолардан, хафаликлардан қутқарди, қанчадан-қанча орзуларимга етказди. Бунинг барчаси очиқ-ойдин кўриниб тураркан, қандай қилиб Роббимдан бошқанинг эшигига бораман? Ғаний сифатли Роббим ниҳояси бўлмаган раҳмат хазинаси эшигини барча халойиққа очган экан, қандай қилиб бошқасига бораман? Ундан ким нимани сўрадики, У бермади? Кимнинг қўли ундан бўш қайтди? Сўрашни билмасангиз, ололмайсиз. Ҳузурига адаб билан чиқмасангиз, раҳматига эришмайсиз. Шунинг учун мени Ўз соҳибим билан қуйинг, сиз ўз ишингни қилиб, ҳеч қачон адолатдан айрилманг, бундан сўнг мазлумни ранжитманг. Менинг мурожаат жойим Роббимнинг эшигидир, шунинг учун Роббим менга ҳар кун беш вақт намозни берган, намозни шундай билинг: у мўъминнинг меърожидир.\nТуркчадан Дилшод АЛИЕВ таржимаси\nМақолалар Ҳикоя намоз зулм\n1515 16:35 19.07.2019


Греция 24 соат ишламади\n26 май 2022, Тошкент вақти: 09:39\n11 март куни Грецияда 24 соатли умумий иш ташлаш бўлиб ўтди. Бу сўнгги кунлардаги мана шундай акцияларнинг учинчисидир.\nГреция бўйлаб кеча аэропортлар, мактаблар ва касалхоналар ишламади. Пойтахт Афинада ҳукуматнинг бўҳронга қарши дастуридан норозилик намойиши бўлиб ўтди. Акция иштирокчилари билан полиция ўртасида тўқнашувлар юз берди.\nЎтган ҳафтада бош вазир Георгиус Папандреу етакчилигидаги ҳукумат давлат сарф-ҳаражатларини 6,5 миллиард долларга қисқартиришини эълон қилди.\nҲукумат режасига кўра, пенсияларни тўлаш кечиктирилади, қатор ижтимоий ёрдамлар қисқартирилади.\nГреция бюджети камомади мамлакат ички ялпи маҳсулотининг 12,5 фоизни ташкил қилмоқда. Бу кўрсаткич Европа Иттифоқида белгилаб қўйилган лимитдан 4 марта кўпдир.


Монакода биринчи украин электромобили тақдим этилди » Скачать музыку бесплатно новинки музыки 2016-2017\nМонакода биринчи украин электромобили тақдим этилди\nКомментариев: 0 Просмотров: 378 Дата: 5-05-2016, 12:54 Янгиланувчи энергия манбалари ва экологик транспорт турлари мавзуидаги Монакода бўлиб ўтган тадбирда украиналик машинасозлар илк электромобилини намойиш этди. Унинг номи Synchronous. Электромобилни яратишга Prystrast, “Славянка”, EcoFactor корхоналари ҳисса қўшган. Машина муаллифлари оригинал, экологик тоза ва етти кишини сиғдирадиган транспорт воситаси яратишни ўз олдига мақсад қилиб қўйган эди. Synchronous кузовининг бир қисми қорайтирилган ойнадан иборат. Салони замонавий жиҳозланган. Украин автомобилсозлари электромобилни Монакода жамоат такси хизматига қўйишмоқчи. Шу йили Монте-Карло кўчаларида пайдо бўлиш эҳтимоли ҳам бор. - деб хабар бермоқда Carzone.uz нашри.


Киевда коммунистлар билан муштлашгани учун ҳибс қилинганлар озод этилди\n26 ноябр 2020, Тошкент вақти: 14:51\nКиевдаги коммунистлар намойиши пайтида қўлга олиш.\nКиевда 1 май куни коммунистлар томонидан уюштирилган намойиш пайтида тартибсизликларни келтириб чиқаргани учун қўлга олинган ёшлар ҳибсдан озод этилди.\nКиевдаги намойиш пайтида 19 киши майда безориликда айбланиб қўлга олинган эди. Уларнинг безорилик ҳаракати туфайли жароҳатланган бир милиционер касалхонага ётқизилган.\nМилициянинг билдиришича, бир гуруҳ ёшлар Улуғ Ватан уруши музейи олдида намойиш ўтказаётганлар билан муштлашига ҳаракат қилган. Коммунистлар томонидан уюштирилган мазкур митингга мингга яқин одам йиғилган эди.\nКиевда 1 Май муносабати билан ўтказилган тадбирларда жами 6,5 минг милиция ходими тартибни назорат қилган.


Россияда июлда енгил автомобиллар савдоси 27,5 фоизга камайиб кетди\n20:36 / 10.08.2015\nРоссияда 2015 йил июлида енгил ва енгил тижорий автомобиллар савдоси 27,5 фоизга, яъни 131,087 минг дона машинагача тушиб кетди. Бу ҳақда Европа бизнеси уюшмаси берган хабарда маълум қилинди. Январь-июль ойида пасайиш 35,3 фоизни, яъни 913,181 минг машинани ташкил қилган эди.\nИюль ойи якунларига кўра, Россияда энг кўп сотилаётган автомобиллар орасида Lada 1-ўринни эгалламоқда (25 фоизга камайган, 20,94 минг машина сотилган). 2-ўринни Kia (-13%, 13,346 минг дона), 3-ўринни Hyundai (-15%, 12,251 минг дона), 4-ўринни Renault (-35%, 9,9 минг дона), 5-ўринни эса Toyota (-28%, 9,6 минг дона) эгалламоқда.\nИюль ойи якунларига кўра, энг кўп сотилаётган моделлар орасида 1-ўринни Hyundai Solaris (+5%, 10,25 минг дона), 2-ўринни KIA New Rio (+33,5%, 9,1 минг дона), 3-ўринни Lada Granta (-23%, 9,1 минг дона), 4-ўринни VW Polo (-16%, 3,685 минг дона), 5-ўринни Renault Logan (-35%, 3,0 минг дона) эгалламоқда.


Румменигге Хайнкеснинг "Бавария"дан кетишини тасдиқлади\n29 ноябрь, 2017, 10:15\nМюнхеннинг “Бавария” клуби бошқарув раиси Карл-Хайнц Румменигге жамоанинг амалдаги бош мураббийи Юпп Хайнкес жорий мавсум якунлангач клубдан кетиши ҳақидаги хабарларни тасдиқлади. Айтиш лозимки, 72 ёшли мутахассиснинг немис гранди билан амалдаги шартномаси 2018 йилнинг ёзига қадар имзоланган ва у ушбу келишувни узайтиришни истамаяпти.\n“Юпп “Бавария”да қолмаслигини аллақачон айтган ва шундай бўлиб қолади. Клубимиз президенти Хёнесс ҳам у билан ҳеч қачон бу ҳақда тортишмаган. У Хайнкесни ҳурмат қилади”, - дейди Румменигге Goal интернет нашрига берган интервьюсида.\nЭслатиб ўтамиз, жорий йилнинг октябрь ойида Карло Анчелотти истеъфога чиқарилгач, “Бавария” бошқарувини айнан Юпп Хайнкес ўз қўлига олган эди.


“Дин ниқоби остида” динга қарши кураш « Ўзбекистон Халқ Ҳаракати\n“Дин ниқоби остида” динга қарши кураш\n12 March 2013 - 15:20\nЎзбекистон телевидениесининг хабаридан маълум бўлишича, Тошкент Ислом университетида шарқшунос олимлар, таниқли дин «уламолари», мазкур ўқув даргоҳининг ўқитувчилари, талабалари ҳамда бошларига бир парчадан шарф ташлаб олган аллақандай «олима» аёллар иштирокида «Ислом динида мазҳаблар» мавзуидаги илмий-назарий семинар бўлиб ўтган.\nАнжуманда Ислом динидаги мазҳаблар, диний бағрикенглик масалалари, суннийлик ва шиаликнинг тарихий илдизлари, ҳанафийликнинг мўътадил мазҳаб эканлиги мавзуларида маърузалар тингланган.\nХудди шу куни ўзбек телевидениеси «Зиё» деб номланувчи яна бошқа бир кўрсатувни ҳам намойиш этди. Бу кўрсатув ҳам мазкур анжуманга бағишланган бўлиб, унда яна мазҳаблар масаласи, ҳанафийлик ягона энг улуғ мазҳаб экани асосий мавзу қилиб олинган. Ҳар икки кўрсатувни кузатар эканмиз, мазкур семинардан кўзланган мақсад нимадан иборат бўлганини аниқ айтиш мумкин бўлади. Лўнда қилиб гапирадиган бўлсак, бу тадбир Исломни динга қарши сиёсат занжирлари билан яна ҳам қаттиқроқ ўраб ташлаш, жамиятда мавжуд ҳар қандай фикр, куч ва ҳаракатни битта нуқтага – Каримов фикрига бўйсундириш йўлидаги навбатдаги уринишлардан бири бўлди.\nСеминар иштирокчиларининг сўзларига бир оз қулоқ берамиз.\nЎзбекистон мусулмонлари идораси раиси муфтий Анвар Турсунов гапиради:\n«Ер юзидаги асосий мусулмонларнинг қарийиб ярми имоми Аъзам Ҳанафий мазҳабларида эътиқодда бўладилар. Мустақиллигимизни илк йилларида хорижий мамлакатлардан келган баъзи бир шахслар ва шу жумладан хорижий мамлакатлардан келган адабиётлар мўмин-мусулмонларимизни ўрталарида, хусусан, энди дин тушунчасини олаётган ёшларимизга катта таъсири бўлди».\nДарҳақиқат, муфтий бошлиқ диний идора ходимларининг хайбаракалласи остида орган ходимлари жуда кўп тафсир, ҳадис ва бошқа диний китобларни ваҳҳобийликка даъват қилади, деган баҳона билан ўқишдан манъ қилдилар, мусулмонларнинг уйларидан олиб кетиб, мусодара этдилар. Ҳолбуки, бу китобларнинг жуда кўпчилигини диний идора ходимларининг ўзлари четдан келтириб, халққа сотганлар ёки тарқатганлар. Хозирда эса, чегаралардан исломий китобларнинг хар қандай турини ўтказиш таъқиқланган.\n«Мана шуларни эътиборга олиб, Ўзбекистон мусулмонлари идораси уламолар кенгаши барча жомеъ масжидларимизда имом-хатиблар орқали диёримиздаги мўмин-мусулмонларга узоқ асрлардан буён давом этиб келаётган имоми Аъзам Ханафий мазҳабларида бўлишлари кераклигини, шаръий масалаларда шу бағри кенг мазҳабга амал қилишлари лозимлигини, шунда ота-боболаримизни тўғри йўлларидан юрган бўлишимизни тушунтирдилар».\nМуфтий ҳанафийликнинг бағрикенглигини айтиб рост сўзлади. Бироқ, афсусланарли ери шундаки, у ҳам, ҳукумат ҳам бу мазҳабнинг бағри кенглигидан ўрнак ола билишмади. Аксинча, на динни ва на мазҳабни яхши тушунадиган одамлар наздида ҳанафийликни ҳам худди Каримовнинг зўравонлик сиёсатига ўхшаган муросасиз бир мазҳаб экан-да, ўзидан бошқа мазҳабларга кун бермас экан-да, деган тасаввурга олиб келиб қўйишди. Қисқаси, бу буюк мазҳабни ҳам бузиб юборишди, оёқ ости қилишди, унда йўқ бидъатларни ҳаётга жорий килишди (масалан, мозорпарастлик), у буюрган суннат ва фарз амалларни (соқол, хижоб, ишораи саббоба) ваҳҳобийлик дея қоралашди.\nЎзбекистон масжидларида ханафий мазҳабидан сал бошкачарок ибодат килган кишилар, масалан «рафъул-ядайн» (намоз такбирларида икки қўлни елкага қадар кўтариш) қилган инсонлар эса экстремист, фундаменталист, деб тухмат қилинди, масжиддан хайдаб чиқарилди, қамоқларга ташланди.\nЭнди кўрсатувни олиб бораётган мухбирнинг мана бу сўзларига ахамият берсангиз, ўтказилган семинарнинг фитна йиғини эканига ўзингиз хам иқрор бўласиз:\n«Халқимизни миллий истиқлол мафкураси руҳида тарбиялашда умуминсоний қадриятлар қатори Ислом ахлоқи асосларини замон талаблари даражасида тушунтириш ва айрим ғайриисломий оқимлар ғояларининг зарарли оқибатларини фош этувчи нашрларни халқимизга етказиш шу куннинг долзарб мавзуси».\nМухбир биринчидан, Ислом динининг қадрини ерга уриб, уни умуминсоний қадриятлар қаторида турувчи бир таълимот, дея тушунтирмоқда. «Умуминсоний қадрият», деган нарсанинг доираси эса шунақа поёнсизки, унинг боши қаердаю охири қаерда эканини хеч ким аниқ айтиб бера олмайди. Сиёсат майдонига келиб-кетаётган зўравон дохийлар ўйлаб топаётган ҳар қандай зарарли таълимот «умуминсоний қадриятлар» хазинасига қўшилган улкан ҳисса, деб талқин этилавериши оддий ҳол. «Умуминсоний қадриятларнинг» ичига яҳудийлигу буддавийлик ҳам, даҳрийлигу атеизм ҳам кириб кетаверади. Иккинчидан, мухбир ғайриисломий оқимлар, деган иборани мутлақо ноўрин ва нохолислик билан қўлламоқда. Чунки, бу кўрсатувда гап ҳанафий мазҳабининг устунлиги ва афзаллиги ҳақида кетаётган экан, демак ундан бошқа мазҳабларни журналист ғайриисломий оқимлар, деб атамоқда. Ёки бошқачароқ айтиладиган бўлса, динда Ислом Каримов белгилаб берган чегарадан ташқаридан ўтадиган ҳар қандай исломий йўл ёки фикр жоҳил мухбирнинг даъвосига кўра ғайриисломийдир. Агар кўрсатувда мусулмон ёшларни йўлдан уриб, ўз домига тортиб кетаётган «Иегова шоҳидлари» ёки кришнавийлик ҳақида ҳам бир оғиз сўз айтилганда эди, мухбирнинг ғайриисломий оқимлар, деган сўзини тушунса бўларди.\nЯна жоҳилият мухбири гапиради: «Диний мутаассиблик билан курашиш чораларидан бири оммага зарур билимларни етказиш хисобланади. Диний жаҳолатга қарши кураш тажрибаларини шакллантириш, бу орқали эса динни ўзларига ниқоб қилиб олган баъзи гуруҳларнинг салбий таъсирини олдини олиш бугунги кун талабидир».\nДемак, бугун ўтказилаётган йиғиннинг вазифаси ҳам «динни ўзларига ниқоб килиб олганлар»га карши курашишдан иборат. Диний идора «уламолар» кенгашининг қарори билан Ўзбекистон масжидларида фақат ҳанафий мазҳаби бўйича ибодат қилишга буйруқ бўлган экан, демак ундан бошқа мазҳабларга амал қилмоқчи бўлганлар ёки Имом Бухорий хадисларида тарғиб қилинган «рафъул-ядайн»ни бажо қилишни хоҳлаганлар «динни ўзларига ниқоб қилиб олганлар» тоифасига кирар экан.\nСеминарда иштирок этган «олима»лардан бири Ўзбекистон мусулмонлар идораси мутахассиси Муҳиба Хамидовадир. Унинг антиқа фикрлари мана бундай:\n«Мазҳабимиздаги ахлоқ, одоб арконларига, ахкомларига итоат қилган холда, мана шуни қалбига жо этган ҳолда амал қилса яхши бўларди».\nБошида на рўмоли ва на хижоби бўлган бу ғалати хотиннинг сўзларини эшитиб куласизми, куясизми? Бунинг назарида дин ва мазҳаб номидан насиҳат ўқиш учун телевизорга чиқаётган вақтда бошига бир парча оқ шарфни ташлаб олиш катта ахлоқ-одоб саналар экан. Хижоб кийишни-ку бир четга қўйиб турайлик, аммо бу кишининг ақли бўйича, сал ўзбекча қилиб рўмол ўраш ё эса авратларини беркитиб юриш ҳам одоб ахлоққа зид бўлса керак. Семинарда иштирок этаётган «исломий олима» аёлларнинг кўпи ана шундай энсақотар олифталик билан бошларига шарф ташлаб олишибди. Кўча-кўйда юрганда, ҳатто мана шу семинар тугаши биланоқ шу шарф ҳам улар учун оғирлик қилиб қолади. Таъбир жоиз бўлса, бу «урғочи шайтонлар» Анвар қори, Рахматилла қорилар билан бир даврага кириб олиб, Исломдан дарс беришмоқда. Ҳа, Каримов ўзи суянган «уламолар»нинг кучлари ҳеч нарсага етмаслигини билганидан, майдонга бу аскар хотинларини ҳам туширган-да!\nШу куни семинар тугаганидан кейин телевидениеда бу тадбир ҳақида яна бир кўрсатув уюштирилди. Бу кўрсатувнинг номи «Зиё» деб аталса-да, у инсон қалбига анча-мунча қоронғуликни олиб киради.\nКўрсатув асосан мазҳаблар ҳақида бўлади. Унда турли оқимлар пайдо бўлгани ҳақида гапирилади, тўрт мазҳаб тан олингани ҳақида айтилади. Мотуридий ва Ашъарий талимотлари ҳақида хабарлар берилиб, улар хам аҳли суннадан эканлиги уктирилади.\nЭслаб ўтиш лозимки, охирги йилларда ҳукумат ва имомлар фақат ханафий мазҳабини тан олишларини айтиб, бошқаларга қарши уруш олиб борганлари оқибатида ўн минглаб мусулмон қамоқларга ташланди, юзлаб инсонлар ўлдирилди. Бу жиноятлар жахон хамжамиятида қаттиқ акс садолар берди, турли танқидларга сабаб бўлди. Шунинг учун бўлса керак ҳукумат мана шундай семинарлар уюштириш йўли билан гўёки ҳанафийликдан бошқа мазҳабларни хам тан олишини расман билдираётгандек.\nШу маънода ушбу кўрсатувда Абдулазиз Мансур фикр билдиради: «Ахли сунна вал жамоъанинг эътиқодий масалаларида бу мазҳабларда ихтилоф йўқ. Аммо ояти каримада аниқ кўрсатилмаган, ёки хадиси шарифларда аниқ белгилаб берилмаган баъзи масалалар хам борки, унда бизни шариатимиз шундай кенгчилик берганки, инсонда ақли, илми, тафаккурига ҳам мажол берган. Эрк, имкон берилганки, шуни ҳам ишга солсин».\nБироқ, бу сўзлар қанийди давлат сиёсатида ҳам заррача акс этса. Бундай сўзлар фақат экранлар ва катта оғизлар учун мўлжалланган бўлиб, хаётда эса уларга бир кунга хам ўрин йўқ. «Ахли сунна вал жамоанинг эътиқодий масалаларида бу мазҳабларда ихтилоф йўқ», бўлса нима учун амалда бошқа мазахабларга ўрин йўқ? Нима учун ҳали ҳам мусулмонларни ўзларининг хоҳишларига зид равишда ваҳҳобий, фундаменталист, экстремист деган сунъий фирқаларга ажратган ҳолда уларга қарши конли кураш давом этмоқда?\n«Зиё» кўрсатувида айтилган ғаройиб сўзлардан яна бири Ислом университетининг 2-курс талабаси Шокир Шавкат ўғлига тегишли бўлди. У «Нисо» сурасининг 59-оятини ўқиб, уни янгича тафсир килади. Талабанинг бу оятга берган «тафсирини» эътиборингизга хавола қилишдан олдин мазкур оят маъноларининг таржимасини келтирамиз. Аллоҳ айтадики, «Эй иймон келтирган инсонлар, Аллохга итоат қилинглар, Расулга итоат қилинглар, ўзларингиздан бўлган раҳбарларга ҳам итоат қилинглар…»\nЭнди янги муфассирнинг сўзларига қулоқ тутинг:\n«Ушбу оятнинг ҳукмига кўра ҳам диний, ҳам дунёвий раҳбарларга итоат этиш вожиб бўлади. Мусулмон киши бирор диний масала хусусида Куръони Карим ва хадиси шариф илмларини мукаммал билган мужтаҳид олимларга, янада очиқроқ айтадиган бўлсак, мазҳабга амал қилишлиги вожиб бўлади».\nБу янги «муфассирчанинг» даъвосига кўра, халқ ва дин ҳақида заррача кайғурмайдиган Ислом Каримовга ва унинг порахўр ҳокимларига итоат этиш фарз экан, Каримов чизиб берган янги тахрирдаги ханафий мазҳабида юришга хам Куръон буюрган экан. Бироқ, бу талаба Аллохнинг «ўзларингиздан бўлган раҳбарларга», деган сўзидан мурод мусулмонлардан бўлган раҳбарлар эканини назарга илмаяпти. Бу оятнинг мазмуни аслида ўзи Исломга итоат килган ҳолда жамият ва давлатни Аллох ва Расулнинг сўзлари билан бошқараётган раҳбарларга итоат қилинглар, деганидир. Мусулмонларни қамаб-ўлдираётган, Аллоҳ буюрган ҳижобга қарши қонун чиқарган, дин аҳлини ўқиш ва иш жойларидан, уй ва ватанларидан маҳрум қилаётган, «Мен раҳбар эканман, Ўзбекистонда ҳеч қачон исломий тартиб амал қилмайди!», деб очиқ айтадиган, уч мингдан ортиқ масжидни ёпган инсон қандай қилиб биздан бўла олади? Бу инсоннинг яҳудийларга кенг имкониятлар яратиб қўйгани ҳолда Ислом ва мусулмонларга қарши душманлик сиёсатини юргизаётгани бутун дунё ахлига маълум-ку!\nДавлат амалга ошираётган жиноятларни яшириш ва хукмрон табақага мутеъликни мустаҳкамлаш учун ҳар турли йиғин ва кўрсатувлар уюштирилиши табиий. Бўлиб ўтган семинарнинг мазмун-моҳияти ҳам мана шу талаба айтаётган охирги иккита жумлада ўз ифодасини топган. Бунча ҳаракатлару шунча казо-казоларнинг узундан-узоқ маърузаларидан кўзланган мақсадни бу талаба қийналиб ўтирмасдан оппа-осон ва лўндагина қилиб айтиб қўя қолди. Бироқ, иш бу талаба айтганчалик ва давлат ўйлаётганчалик осон ва жўн эмас.


Латвияга "3000 евролик" ишга юборилган ўзбеклар 45 кунда 100 евродан олди\n24 октябр 2020, Тошкент вақти: 17:48\nЎзбекистондан Латвияга жўнатилган бир гуруҳ ишчилар уларни ишга ёллаган қурилиш ширкатини имзоланган келишув шартларини бажармаётганликда айблади.\nЎзбек муҳожирлари 45 кун ичида ваъда қилинган 2-3 минг евро ўрнига атиги 100 евродан ҳақ олганини айтди.\nЛатвияга ишчиларни Ўзбекистонда ёллаган ширкат раҳбарияти муҳожирлар оғир аҳволга тушиб қолганидан хабар топгани ва муаммоларни ҳал этиш учун махсус вакил юборганини билдирди.\nЛатвиядан Озодликка мурожаат қилган бир гуруҳ ўзбекистонлик муҳожирлар уларни уй-жой қурилиши ва таъмирида ишлатаётган маҳаллий қурилиш ширкатини маош бермаётганликда айблади.\nЛатвиянинг Валмиера шаҳрида ишлаётган муҳожирлардан бири вазиятни бундай тасвирлади:\n- Биз 9 август куни 15 киши “Marakanda xususiy bandlik agentligi” томонидан Латвияга ишга юборилдик. Бизни жўнатган фирмага 40 миллион сўм пул беришга келишганмиз. Келганимиздан бери 7 сентябрда 50 евро бир, кеча жанжал қилганимиздан кейин яна 50 евродан бериб кетди. Бизга эса “кунига 60-70 евродан карталаринг тайёр булгунгача ишлаб турасизлар”, дейилган.\nЛатвиядаги ишчилар "рациони"\nЙигитларнинг айтишича, уларнинг ҳатто еб-ичишга пули қолмаган. Улардан бири бундай деди :\n- Умуман пулимиз бўлмай қолган вақт бўлди! Москвадан укамдан 200 доллар пул чақиртирдим. Болалар ейишдан эконом қилиб, деярли қуруқ нонда ўтирибди! Бизга қулдек муносабатда бўляпти. Энди “ишларни тугатиб берсаларинг ойликларингни оласизлар”, деяпти. Мен шахсан ўзим аллақачон 60 миллион сўм сарфладим келгунча.\nЎзбекистонликларнинг яна айтишича, уларни ишга ёллаган “LUX MEOS” қурилиш фирмаси барча оғир ишларни техника ишлатмасдан, қўлда бажаришга мажбурламоқда.\nМаълум бўлишича, “LUX MEOS” ширкати қозоғистонлик тадбиркор Жонибек ва унинг латвиялик ёрдамчиси Андерс томонидан бошқарилади.\nИшчилардан бирининг сўзларича, ўзбекистонлик муҳожирлар шикоят қилишни бошлаши ортидан “LUX MEOS” раҳбарияти уларнинг ўзларини “шартнома шартларини бузганликда” айбдор қилишга уринмоқда.\nОзодликка маълум бўлишича, Ўзбекистондан Латвияга ишчиларни юбориш билан “Recruit consulting work xususiy bandlik agentligi”, “Arm Inter group xususiy bandlik agentligi” ва “Marakanda xususiy bandlik agentlik”лари шуғулланган. Бу уч ширкат Латвияга, “LUX MEOS” ширкатига 120 ишчи жўнатган.\n23 сентябрь куни Озодлик билан гаплашган “Marakanda” агентлиги раҳбари Хуршид Ражабов ўзбекистонлик меҳнат мигрантлари аҳволидан хабардор экани ва вазиятни ўрганиш учун Ригага юқорида тилга олинган учта агентлик номидан махсус вакил юборилганини айтди:\n- Иш берувчи компания билан ўзаро ҳал қилмоқчи бўлдик – анча музокара олиб бордик. Бир ҳафта олдин вазиятни ўрганишга вакилимизни юбордик. Ҳар бир ишчи билан суҳбатлашиб, протокол тузилди. Болалар ҳақиқатан ҳам 45 кун юрган бўлса, максимум ишлагани 25-30 кун бўляпти – ойликлари берилмаган! Лекин ҳар бири билан шартнома имзоланган.\nХуршид Ражабов ўзбек ишчилари қўл қўйган меҳнат шартномасини иш берувчидан талаб қилиб олмагани вазиятни бироз мураккаблаштирмоқда, деди.\nУч агентлик томонидан юборилган вакил вазиятни ўрганмоқда\n“Marakanda” агентлиги директори текширув натижасида ўзбек ишчилари техникасиз ва қурилиш асбоб-ускуналарисиз ишлатилаётганини ҳам тасдиқлади:\n- Ишчилар керакли техникасиз ишлатилган. Иш берувчи ойлик бермаганини "ишлаётганига бир ой тўлмагани" билан изоҳлаяпти. Иккинчидан, иш берувчи “ўзбекистонликлар ишлашдан бош тортяпти!”, деяпти. Бу масалани ҳам ўрганаяпмиз. Керак бўлса Латвия Иммиграция хизматига чиқамиз ва масалани ижобий ҳал этамиз.\nЛатвиянинг “LUX MEOS” қурилиш фирмаси вазиятга ойдинлик киритиш мақсадида Озодлик қилган мурожаатларига жавоб бермади.\nЎзбекистонлик ёлланма ишчилар Тошкентдан вакил келиб кетганидан кейин қурилиш ширкати ҳар бир ишчига 50 евродан озиқ-овқатга пул бергани ва объект таъмирдан чиққанидан кейин уларга маошлари тўлиқ берилиши ваъда қилинганини маълум қилди.\nБундан олдинроқ, Тошкент шаҳар прокуратураси Ўзбекистондаги “Human” бандлик агентлиги” директори, 29 яшар Шоҳнур Ф. устидан Жиноят Кодексининг “Фирибгарлик" моддаси (168-модда) бўйича жиноят иши қўзғатган эди.\nАгентлик Германияга деб ёллаган 200 ва Чехияга деб ёллаган 500 ишчи жўнатилмасдан қолгани, улар агентликка банк орқали тўлаган пулларини қайтариб ололмаётгани тўғрисида Озодлик хабар берганди.\nРоссиядаги тожикистонлик меҳнат муҳожирларини сиёсий партияга бирлаштирмоқчилар\nOzodTa'sir: Чет элга жўнатаман деб 52 кишидан 1670500000 сўм олган “Human"директори устидан жиноят иши очилди\nТИВ Озодликнинг 139 ўзбекистонлик Финляндиядан бадарға қилинаётганига оид хабарини тасдиқлади\nСохта дипломлар ортидан ўзбекистонликлар Финляндиядан оммавий равишда бадарға қилинмоқда\nЎзбекистон элчихонаси ўзбекларнинг Финляндиядан депортацияси расман тасдиқланмаганини билдирди


"Ғиждувонда ишлаб чиқарилган ручка тест пайти панд берди"\n26 январ 2021, Тошкент вақти: 19:59\nOzodMikrofonга сим қоққан Бухоро Юқори технологиялар муҳандислик-техника институтига ҳужжат топширган Шарифжон исмли абитуриент 1 август кунги кириш имтихони пайти Давлат тест маркази ходимлари берган ручка деб ўқишга киролмай қолишидан чўчиётганини айтади.\n- Ўша куни ҳамма ичкарига қиммат ручкаларни олиб кирди. Ручкаларни олиб қўйди ва ўрнига Ғиждувонда ишлаб чиқарилган 200 сўмлик ручкани берди. Ҳамма шуни ишлатиши шартлигини айтишди. Бу ручка ўзига яраша экан. Бирданига саккиз киши шикоят қилди. Мен ҳам шикоят қилдим. Чунки жавоб хатларини белгилаганда тешиклар бўлди. Фақат менда эмас бошқаларда ҳам тешиклар бўлди. Бошқалари варақани орқасига паспортини қўйиб белгилади. Қолганларникида ҳаммасиники тешик. ДТМ ходимларига айтсак, улар эса “узр, узр” деб, яна шунақа ручкани беришди. Агар ҳисоблаш машинаси 0 балл чиқарса демак бу бекорга эмас, - дейди Шарифжон.\nАбитуриентнинг ишонишича, агар тест жавоб варақасида тешик бўлса ҳисоблаш машинаси 0 чиқариб бериши мумкин ва ўтган йили шундай холатлар кўп бўлган:\n- Ўтган йили бир танишимда шундай бўлган. Жавоб варақаси тешилгани сабаб 0 чиқариб берган. ДТМга шикоят қилди, натижа бўлмади. Менимча буни улар пул берганларга йўл очиб бериш учун атайлаб қилишади. Ҳаммаси коррупция билан боғлиқ. Кимлардир телефонларни бемалол олиб ўтади, кимларгадир ўзларини ручкасидан фойдаланишга рухсат беришмайди. Агар тест натижалари 0 чиқса мен бу ҳақда Давлат тест марказига шикоят қилмоқчиман, - дейди бухоролик Шарифжон.\nДавлат тест марказидагилар тест натижалари эълон қилинганидан сўнг қайсидир абитуриент норози бўлса уларни шикоятлари қабул қилинишини айтишди.\n- Натижалардан шубҳаланган абитуриентлар тест натижалари эълон қилинганидан сўнг ёзма равишда бизга шикоят қилишлари мумкин ва биз уларни кўриб чиқамиз, - деди ДТМ мулозимларидан бири.


Нигериянинг Эдо штати Гомбе туманида жорий йилнинг 28 декабридан 2019 йилнинг 5 январига қадар Қуръони карим ҳофизлари мусобақаси ташкил этилади. Бу ҳақда International Quran News Agency нашри хабар берди.\nМусобақа ташкилотчиси Шайх Иброҳим Ояркуанинг айтишича мусобақада 104 нафар иштирокчи қатнашади. Улардан 60 нафари 6 категория бўйича саралаб олинади. Энг юқори балл тўплаган 10 нафар қорилар Эдо штати номидан Нигерия миллий Қуръон мусобақасида иштирок этишлари қайд этилган.\nДругие материалы в этой категории: « Миср университетида Насафий асарлари дарслик сифатида ўқитилмоқда\tТуркиянинг Йивли минораси ЮНEСКОнинг жаҳон мероси рўйхатига киритилади »


Ўтказилган тезкор тадбир давомида пойтахт ҳудудида жойлашган дорихоналардан бири аслида таъмирлаш учун ёпилган бўлишига қарамай, фуқаролар А.С, Ж.Б, ва А.Х. томонидан “Лирика” дори воситалари сақланаётганлиги ва уларнинг ноқонуний савдоси амалга оширилаётганлиги фош бўлди.\nНатижада, дорихонада ҳамда ушбу шахсларга тегишли автотранспорт воситаларида сотиш учун мўлжалланган, қиймати 46 млн. сўмдан зиёд бўлган 2305 дона шу номдаги дори воситалари, уларнинг ноқонуний савдосидан орттирилган салкам 6,5 млн. сўм ва 294 АҚШ доллари борлиги аниқланди.\nШунингдек, дорихона ҳожатхонасидаги ювиниш чаноғи (раковина) ортига 1 дона 1000 сўмлик купюрага тўртбурчак шаклида ўралган ҳолда “марихуана” гиёҳвандлик воситаси яширилганлиги маълум бўлди.\nБундан ташқари, дорихонада 47 хил турдаги 6321 дона дори ва гигиеник воситалар сақланаётган бўлиб, уларнинг айримларининг яроқлилик муддати аллақачон ўтиб кетгани маълум бўлди.


Тошкент вилоятида битта уйда 5 нафар бола вафот этди - UzNews.uz\nТошкент вилоятида битта уйда 5 нафар бола вафот этди\nТошкент вилоятида 4 ёшдан 16 ёшгача бўлган беш нафар қиз ис газидан заҳарланиб вафот этишди.\nВафот этган болаларнинг яқин қариндоши билан суҳбатлашган «UzNews.uz» мухбирининг хабар беришича, 4 нафар қиз битта уйда яшашган, бешинчиси эса уларникида меҳмонда бўлган. Тахминан соат кечки 11да қизлар ухлагани ётишган, тунги 3да эса қизларнинг хонасига кирган она болаларни хушсиз ҳолда топган.\nСуд-тиббий экспертиза натижаларига кўра, энг каттаси 16 ва энг кичиги 4 ёшда бўлган қизлар ис газидан заҳарланиш оқибатида вафот этишган.\nДафн этиш маросими 29 декабрь куни бўлиб ўтган.\nҚайд этиб ўтамиз, мазкур ҳодисага ҳуқуқни муҳофаза қилиш органлари томонидан ҳам соғлиқни сақлаш вазирлиги томонидан ҳам расман изоҳ берилмаган.\nЭслатиб ўтамиз, шунга ўхшаш ҳодиса 2018 йилнинг октябрь ойи охирида пойтахтнинг Чилонзор туманида ҳам содир бўлган эди. Ҳодисада бир оиланинг 4 нафар фарзанди ис газидан заҳарланиш оқибатида вафот этган.


Никол Пашинян арман томони буни ЕОИИ доирасида муҳокама қилиш ташаббусини билдирганини қўшимча қилди.\nТОШКЕНТ, 10 сен — Sputnik. Арманистон бош вазири Никол Пашинян ЕОИИ мамлакатлари ўртасида чегараларни очиш масаласини кўриб чиқиш фурсати келганини маълум қилди.\nУнинг сўзларига кўра, умумий эпидемиологик вазият бу масалани кўтаришга имкон беради.\n“... ҳозир умумий эпидемиологик вазият ва уни тушуниш буни ЕОИИ доирасидаги муҳокамалар масаласи бўлишига, қандай ва қандай жадвалларда бу вазиятдан чиқишимиз мумкинлигини тушунишга уринишга имкон беради”, - деди у ҳукумат йиғилишида.\nПашинян арман томони буни муҳокама қилиш ташаббусини билдирганини қўшимча қилди.\nЭслатиб ўтамиз, ЕОИИга Россия, Арманистон, Беларусь, Қозоғистон ва Қирғизистон аъзо.


ДХХ қарийб 65 кг гиёҳванд моддани мусодара қилди\nДХХ қарийб 65 кг гиёҳванд моддани...\n19.05.2020 10:21 0 1667\nДХХ Чегара қўшинлари томонидан тезкор тадбир ўтказилди. Унда Тожикистондан катта миқдордаги гиёҳвандлик моддаси контрабанда йўли билан олиб ўтилиб, Сурхондарё вилояти Сариосиё тумани ҳудудига яшириб қўйилганлиги тўғрисида маълумот олинган.\nСўнгра воқеа жойидан 61 кг 838 гр. «гашиш» гиёҳвандлик моддаси процессуал тарзда расмийлаштириб олинди. Ҳозирда мазкур гиёҳванд модданинг кимга тегишли эканлигини аниқлаш бўйича зарур чора-тадбирлар кўрилмоқда.\nДХХ Наманган вилояти бошқармаси ходимлари томонидан ўтказилган тезкор тадбирда фуқаро Абдуҳалил Сабайдуллаев бошқарувидаги «Ласетти» русумли автомашина Наманган шаҳрида тўхтатилиб, текширилди.\nАвтомашина кўздан кечирилганда, унинг юкхонасидан 1,5 кг «гашиш» гиёҳвандлик моддаси топилди.\nТерговга қадар текширув ҳаракатлари давомида аниқланишича, Қирғизистон Республикасида яшовчи Акром исмли шахс ушбу гиёҳванд моддани айланма йўллар орқали Янгиқўрғон туманига олиб ўтиб, уни Абдуҳалил Сабайдуллаевга етказиш учун мазкур туманнинг «Оқтом» маҳалласида яшовчи, 1972 й.т. Баҳодир Комиловга топширади. Ўз навбатида Баҳодир Комилов оғуни вилоят марказида кутиб турган Абдуҳалил Сабайдуллаевга етказиб беради.\nТезкор тадбир давомида Баҳодир Комилов ҳам воқеа жойида ушланди.\nТаъкидлаш лозимки, Наманган вилоятининг Тўрақўрғон туманида яшовчи, 1964 й.т. Сабайдуллаев Абдуҳалил Абдуқодирович муқаддам гиёҳванд моддалар савдоси билан боғлиқ жиноят содир этгани учун 2016 йил жиноят ишлари бўйича Наманган вилоят судининг ҳукмига асосан 12 йил муддатга озодликдан маҳрум этилган, 2018 йилдан эса ахлоқ тузатиш ишлари жазосини ўтаб келаётган бўлган.\nШунингдек, Наманган вилояти Учқўрғон туманида ўтказилган тезкор тадбирда 1991 й.т. Улуғбек Султонов мамлакатимизнинг Қирғизистон билан чегараолди ҳудуди ҳисобланган «Ёғду» маҳалласида ДХХ ва ички ишлар органлари ходимлари томонидан тўхтатилиб, текширилганда, унинг ёнидан 278 гр. гашиш гиёҳвандлик моддаси ҳамда 1000 АҚШ доллари топилди. Аниқланишича, Султонов мазкур гиёҳвандлик моддасини қирғизистонлик “Бахт” исмли шахсдан олиб, контрабанда йўли билан республикамиз ҳудудига олиб кирган.\nДХХ Қашқадарё вилояти бошқармаси ходимлари томонидан ўтказилган тезкор тадбир давомида Сурхондарё вилоятининг Денов шаҳрида яшовчи 1987 й.т. Акмал Ўрунов бошқарувидаги «Ласетти» русумли автомашина Ғузор туманидаги ЙПХ масканида тўхтатилди. Текширув жараёнида автомобилнинг мотор қисмига яшириб қўйилган 506 гр. гашиш ҳамда 236 гр. опий гиёҳвандлик воситалари ашёвий далил тариқасида олинди.\nАниқланишича, Ўрунов ушбу гиёҳванд моддаларни Тожикистон Республикасида яшовчи Хуршид исмли шахсдан 4500 АҚШ долларига сотиб олиб, контрабанда йўли билан мамлакатимизга ўтказган ва уни келгусида сотиш мақсадида Қарши шаҳрига олиб кетаётган бўлган.\nҲозирда мазкур ҳолатлар юзасидан Жиноят Кодексининг тегишли моддаларига асосан жиноят ишлари қўзғатилиб, тергов ҳаракатлари олиб борилмоқда.\nЖамият 17/06, 09:02\nДХХнинг собиқ биноси сотилди\nҲуқуқ 16/06, 20:01\nДХХ ва ИИБ экстремистик гуруҳ аъзоларини қўлга олди


ДТМ олдида юзлаб абитуриентлар Шавкат Мирзиёевга мурожаат қилди (видео) - EFFECT.UZ\nДТМ олдида юзлаб абитуриентлар Шавкат Мирзиёевга мурожаат қилди (видео)\n. 17:32 | 05.10.2020\nИжтимоий тармоқларда бугун ҳарбий имтиёзга эга абитуриентлар ва уларнинг ота оналари имтиёзли балли қўшиб берилмаганидан норози бўлиб ДТМ бош биноси олдида тўплангани акс этган видео лавҳа тарқатилди.\nУшбу видеода ўзини наманганлик эканлигини айтган Сардор исмли йигит йиғилганлар номидан Шавкат Мирзиёевга мурожаат қилган.\nУнинг айтишича, бу ердагиларнинг барчаси ҳарбий хизматни аъло даражада ўтаб, тавсиянома билан махсус квота асосида ОТМларга имтиҳон топширишган.\nАммо тавсияномалари инобатга олинмаган. Улар бу бўйича Мудофаа вазирлигига, ДТМ га бир неча бор мурожаат қилишган, лекин аниқ бир жавоб олишмаган.\nЎзбекистонда коронавирусга чалинганлар 59 мингга яқинлашди\nЯна бир «понт»лик! Тўйда куёвжўра осмонга қарата ўқ узди


АНДИЖОНДА ЮЗЛАБ КИШИ МУЗҚАЙМОҚДАН ЗАҲАРЛАНДИ » Фаровон юрт\nЖ.Бултирбоев ўзи яшайдиган уйда ноқонуний равишда музқаймоқ учун қоришма тайёрлаш жойи ташкил этгани аниқланган. Ушбу жойда тадбиркорлик фаолияти билан шуғулланиш учун ҳеч қандай рухсатнома олинмаган ва давлат рўйхатидан ўтказилмаган. Музқаймоқ қоришмаси бозорлардаги савдо дўконларидан олинган қуруқ сут кукунидан тайёрлаб келинган. Музқаймоқ қоришмалари 10 ва 30 литрли сиғимли, озиқ-овқат маҳсулотлари билан контактда бўлишга мўлжалланмаган пластмасс идишларда кафега келтириб сотилган. Музқаймоқ кафеси 112 нафар хўрандага мўлжалланган бўлиб, очиқ айвон типидаги қурилма ва ертўладан иборат. Ичимлик ва иссиқ сув билан таъминланмаган, канализация тармоғига уланмаган, оқава сувлар тўғридан-тўғри очиқ сув ҳавзасига ташланган.\nAdmin. Жойлаштирган санаси: 17-05-2017, 15:56\nАсосий сахифа » Янгиликлар » АНДИЖОНДА ЮЗЛАБ КИШИ МУЗҚАЙМОҚДАН ЗАҲАРЛАНДИ


Инглиз тили ўрганиш ва IELTS имтиҳонига тайёрланиш учун ишончли ўқув марказига ташриф буюрингHaqida.net\nHome Dunyo Инглиз тили ўрганиш ва IELTS имтиҳонига тайёрланиш учун ишончли ўқув марказига ташриф буюринг\nFast and Easy ўқув маркази ҳақида ўнлаб мақолалар чиқарилган ва ушбу таълим даргоҳи кўпчиликка яқиндан таниш. Бунга сабаб эса ўқув маркази ваъда қилган билимларини бера олгани ва ўқувчиларининг натижаларни кафолатлаб, амалда уларга эришгани ҳисобланади.\nОта-оналар ва уларнинг фарзандлари томонидан билдирилган ишонч туфайли, Fast and Easy ўқув маркази нафақат таълим бериш сифатини оширмоқда, балки ўз майдонини ҳам кенгайтирмоқда.\nТез ўсиб бораётган талабни инобатга олиб, Fast and Easy ўқув маркази Тошкент шаҳридаги «Буюк ипак йўли» метро бекати яқинида жойлашган 148-мактаб билан ҳамкорликда янги тайёрлов гуруҳлари ташкил қилди.\nҲозирда 300дан ортиқ ўқувчи Fast and Easy’нинг ушбу бўлимида таҳсил олмоқда. Агар ўзингиз ёки фарзандларингиз учун инглиз тили ўрганиш ва IELTS имтиҳонларига тайёрланиш учун ишончли ўқув маркази излаётган бўлсангиз, бу шубҳасиз Fast and Easy! Чунки:\nЧет эл университетида ўқишни ёки хориж компаниясида ишлашни хоҳлаганлар учун махсус IELTS курсларини ишлаб чиққанмиз;\nТаълим бериш билан, ёшларга келажак йўли чизмасини тақдим этамиз. Масалан, бизда таълим олган абитуриентлар 4-5 та университетга ҳужжат топшириб, талаба бўлишган ёки IELTS сертификатини қўлга киритиб, нуфузли халқаро ва маҳаллий ташкилотларда фаолият олиб боришмоқда;\nҲар хил замонавий технологиялар, дарс ўтиш методларидан фойдаланамиз ва уларни ишлаб чиқамиз. Булар эса одатий ўрганишдан зерикишнинг олдини олади;\nИмтиҳонларга тез ва осон тайёрлаймиз. Тил ўрганишга мажбурдан эмас, катта қизиқиш билан бажону-дил киришасиз;\nЎқувчиларимиз кўрсатган натижаларга кўра, IELTSдан камида 7 балл олишингизни кафолатлаймиз;\nСтатистика ва тажрибамизга таянган ҳолда, сиз учун энг маъқул имтиҳон кунини белгилаймиз. Шунда IELTS имтиҳонларида шошиб қолмайсиз;\nЯнги биномиз тоза ҳаволи, кенг мактабда жойлашган ва унинг спорт майдонларида турли конкурслар ўтказишимиз ва шу билан бирга талабаларнинг жисмонан ҳам соғлом бўлишлари орқали билим олиш самарадорлигини янада ошириш имконияти бор.\n2017 йил 11 декабрга қадар давом этадиган янги қабул учун жами 78 та ўрин қолганлиги туфайли, тезроқ марказга ташриф буюриб, рўйхатдан ўтишингизни тавсия қиламиз.\nПировард мақсадимиз талабаларизмизнинг ёрқин келажаги, яъни бизнинг талабаларимиз энг нуфузли университетларга киришлари, кенгроқ иш имкониятларига эга бўлишлари ҳамда карерада жадал ўсишларидир. Бошқача қилиб айтганда, бугунги кунда энг нуфузли халқаро университетларга кириш, мансабда ўсиш, юқори маош таклиф қиладиган иш имкониятларининг ҳаммаси инглиз тилини билишга боғлиқдир. Биз эса бу учун тўғри йўл кўрсатишдан ҳеч чарчамаймиз.\nШунинг учун ҳам марказимизда таълим олиб кетган ўқувчиларимиз аллақачон талаба бўлган ёки ишга жойлашган бўлишса ҳам, тез-тез меҳмонга келиб туришади. Сиз ҳам оиламиз аъзосига айланинг:\nМанзил: Тошкент шаҳри, Мирзо Улуғбек тумани, 148-сонли умумий ўрта таълим мактаби;\nМўлжал: Мирзо Улуғбек тумани паспорт столи, «Буюк ипак йўли» метро бекати;\nМактабга етиб бориш йўлини мана бу ерда Google харитаси орқали кўришингиз мумкин.


БУЛУНҒУРДА ПАРВАРИШ ҚИЛИНАЁТГАН ПАВЛОВНИЯ » Bulung‘ur hayoti газетаси\nGazeta: admin Қўйилган сана: 2-07-2020, 13:41 Рукун: ИҚТИСОДИЁТ Кўрилди 0\nБУ ДАРАХТЛАР ҲАҚИДА ЭШИТГАНМИСИЗ?\n“Paradaise garden of Pavloniya” МЧЖ томонидан Булунғур туманида 35 гектарда павловния дарахти плантациялари ташкил этилган. МЧЖ иш бошқарувчиси Сожида Жаббарованинг сўзларига кўра ушбу дарахтнинг баргларидан то илдизига қадар фойдали. Аввало, асл ватани Япония бўлмиш ушбу дарахтни йилнинг исталган фаслида ерга ўтқазиш мумкин, фақат ер музламаган бўлса бас.\nТез ўсади, харажати кам!\nПавловния дарахтиниг ўзига хос ажойиб хусусиятларидан бири - унинг тез ўсишидир. 100 йилга қадар умр кечирувчи ушбу дарахт ҳар 7 - 8 йилдакесилганида 4 - 8 мартагача қайта ўсиб чиқади. Бу эса ерни тайёрлаш ва қайтадан кўчат экиш каби ортиқча оворагарчилик ва сарф-харажатлардан сизни озод этади.\nБугунги кунда дунё бозорида павловнияёғочининг 1 метр куби 200дан 800 АҚШ долларигача баҳоланмоқда. Нархи кесилган дарахт ёшига, диаметрига, ишлов берилиш даражасига боғлиқ. Дарахтга тўғри агротехник ишлов берилса 7 йилда 1 гектаридан 350 - 500 метр кубсифатли ёғоч олиш мумкин.\nПавловния ёғочи мустаҳкам, аммо енгил. Шу хусусиятига кўра, қурилишнинг барча соҳаларида фойдаланиш мумкин. Павловния ёғочи мебеллар, жалюзи, мусиқа асбоблари, ўйинчоқлар ишлаб чиқариш, кемасозлик, самолётсозлик, автосаноатда ишлатилади.\nУшбу дарахт ёғочининг ёниш даражаси 400° С га тенг. Шу сабабдан ушбу дарахт ёғочидан Японияда қадимдан қимматбаҳо буюмларни сақлашда фойдаланилган.\nПавловния барглари ва ёш танаси чорва ҳайвонларини боқишда фойдаланилади. Тўйимлилик даражаси бўйича ўзимизнинг беда ўсимлигига жуда яқин. Павловния барглари таркибида 20 фоиз протеин бўлади. Бир йиллик ёш ниҳоллар танасида протеин миқдори бундан ҳам кўп бўлади ва шунинг учун алоҳида чорва моллари учун биомасса олиш мақсадида ҳам фойдаланиш ҳам мумкин. Павловния экилган 1 гектар майдондан ёз ойларига бориб 30-40 тонна сифатли биомасса олиш мумкин. Шунингдек, дарахт кесилганда хар йили ўзи қайта ўсиб чиқиши ҳамда кам агротехник ишлов талаб қилиши унинг озуқаси таннархининг анча арзон бўлишига олиб келади.\nПавловния тез ва чиройли ўсиши билан биргаликда кўп ва узоқ муддат гуллаб туради ва натижада кўп миқдорда нектар беради. Об-ҳаво шароитига қараб, Павловния плантацияларининг 1 гектаридан 500 килограммдан - 1000 килограммгача асал олиш мумкин. Павловния дарахтига ҳашорат тушмайди ва кимёвийдорилар ишлатилмайди. Шу сабаб унинг асали экологик тоза асал ҳисобланади. Павловния дарахтидан олинган асал енгил, шаффоф, ёрқин рангда ва хушбўй ҳидли бўлади. Бу асални ранги ва сифати бўйича акациядан олинган асалга таққослаш мумкин. Павловниядан олинганасал шифобахш бўлиб, бронхит, ўпка ва нафас йўллари касалликларига даво ҳисобланади. Шунингдек, ўт-пуфак ва жигар иш фоалиятини, овқат ҳазм қилишни яхшилаш хусусиятига эга.\nБугунги кунда биоёқилғиларга талаб тобора ортиб бормоқда. Бироқ, ҳозирги асосий манбалардан бўлмиш, марказий Европа давлатларининг ўз ўрмон ресурслари келажак учун етарли эмас. Шунинг учун бугунги кунда технологик ривожланиш фонида табиатни ҳимоя қилиш, экологияни яхшилаш масалаларига ҳам алоҳида эътибор қаратилмоқда. Қайта тикланувчи био ёқилғилар, тез ва кўп ёқилғи - энергия берувчи ўсимликлар ўрганилмоқда. Бу борада Павловния дарахти ҳам ёқилғи сифатида самарали маҳсулотлардан биридир. Биринчидан, тез ўсади ва кўп биомасса беради. Иккинчидан, ёнганда заҳарли моддаларни кам чиқаради. Ҳар йили қайта-қайта экиш шарт эмас. Павловния барглари катталиги ҳисобига бошқа манбаларга қараганда кўпроқ биогаз бериш хусусиятига эга. Ҳозирда Америкалик олимлар томонидан термохимиявий ва биотехнолагик усулда 1 тонна Павловния қуруқ ёғочидан 511 литр биоэтанол олишга эришилди. Биргина шу сабабдан Павловния дарахти “нефт қудуғи” номини олди. Демак, Павловния плантацияларини ташкил этиш иқтисодиётнинг энергия ресурсларини тежаш ва атроф-муҳитни ҳимоя қилиш борасидаги самарали экологик ечимлардан биридир\nПавловния плантацясидан олиш мумкин бўлган даромад\n1 гектар майдонга Павловния ниҳоли 4х4 схемада экилса 1 гектар ер майдонига 625 дона ниҳол сиғади. Ниҳоллар тўғри парвариш қилинса 6-8 йилда 1 кубометрдан 2 кубометргача ёғоч олиш мумкин. Бундан ташқари дарахтлар орасига экин экиб, асалари боқиб, кесилганида шохларини сотиб қўшимча даромад олиш мумкин. Агарда 2х2 схемада экилса даромад 2 хиссадан ортиши мумкин. Бунда, 1 гектар ер майдонига 2500 дона ниҳол сиғади. Шохлари вақтида олиниб, тўғри парвариш қилинса, дарахтлар 3-4 йилгача бир-бирига халақит бермайди. 3-4 йилдан сўнг оралатиб тенг ярмини кесиб сотилса, қолган тенг ярмини 6-8 йилда кесиб сотиш мумкин бўлади.\nДемак, Павловния баргидан чорвада, саноатда биоёқилғи олишда фойдаланиш мумкин. Гулидан юқори сифатли, доривор асал олинади, Павловнияга қурт, куя тушмайди, ёғочи буралмасдан, текис қурийди, 400 Сда ёнади. Шу сабаб унга қурилиш саноатида талаб юқори. Бундан ташқари дарахт кўп йиллик ва тез ўсади. Бу харажатларнинг камайишига ва фойданинг ортишига олиб келади.\nҚисқаси, Павловния дарахти юқори даромад манбаидир.\nҒИШТЛИ ОТА ҚАДИМИЙ ЗИЁРАТГОҲЛАРДАН БИРИ\nҚОВЖИРАГАН АРЧАЛАР... УЛАРНИНГ БАҲОСИ ҚАНЧА?\nҒАВҒОЛАРИ КЎП ЭКАН


“Туркманистон ҳаво йўллари” самолёти ойнадаги дарзи туфайли Домодедово аэропортига қўнишга мажбур бўлди\n00:31 / 16.08.2015\n“Туркманистон ҳаво йўллари” самолёти самолёт олд ойнасидаги дарз туфайли Домодедово аэропортида шошилинич қўнишга мажбур бўлди. Бу ҳақда ТАСС ахборот агентлиги авианозирликдаги манбага иқтибос келтирган ҳолда хабар бермоқда.\nҚайд этилишича, йўловчи самолётида 70 нафар йўловчи ва 10 нафар экипаж аъзоси бўлган. Ҳеч ким жабрланмаган.\nСамолёт Санкт-Петербург-Ашхобод йўналиши бўйича учаётган бўлган. Учувчилар кабинасидаги олд ойнада салонда герметизацияни бузган дарз аниқланган. Кема сардори яқин орадаги Домодедово аэропортига қўнишга қарор қилган.\nСамолёт йўловчилари меҳмонхоналарга жойлаштирилди.\n“Биз йўловчиларни ўз манзилларига етказиш масаласини ҳал қилмоқдамиз. Эҳтимол бунинг учун бошқа самолёт юборилади”, деб айтди авиакомпания ходимаси.\nЎзбекистон ва Россия ТИВ ўртасида ҳамкорлик дастури имзоланди